Willowdam uiteindelik skoongemaak | News24
LAST UPDATED: 2018-02-25, 20:38
Willowdam uiteindelik skoongemaak
Na ’n tydperk van 8 jaar se korrespondensie met munisipale departemente om Willowdam skoon te maak, het grondverskuiwingsmasjinerie verlede week spreekwoordelik die dam onder die eende uitgeskep.
“Kyk na hierdie lêers en lêers van briewe en amptelike korrespondensie. Ons sukkel sedert 2009 om toe-stemming te kry dat Willowdam skoongemaak kan word. Uiteindelik het ons die groenlig gekry!” sê raadslid Pieter Terblanche van Uitenhage.
Masjinerie het inbeweeg en riete en modder is al om die dam begin uithaal.
“Dit is skokkend om te sien wat alles hier uitkom. Dakteels, sementblokke, buitebande … ek weet nie hoe kan mense besluit om die goed hier in die dam te stort nie.”
Volgens Terblanche sou die vervoer van die riete en modder na Koedoeskloof die projek onbekostigbaar maak. Daarom is alternatiewelik besluit om ‘n diep sloot naby die dam te grawe waarin dit gegooi en toegestoot word.
“Die grond wat uitgehaal is om die sloot te grawe is weer vir ‘n ander projek aangewend.”
Terwyl masjinerie besig was om die dam skoon te maak kon watervoëls skuiling vind op die eiland.
Na voltooiing van die skoonmaakproses sal die kabel-heinings weer om die dam gespan word en die nodige munisipale kennisgewingbord sal opgebring word.
Swem is verbode in Willowdam, so-ook visvang, die gebruik van alkohol in die park en die storting van items in die dam.
Volgens Terblance behoort die skoonmaakproses nog ‘n week te duur.
eNgcobo massacre a lesson that 'should never happen again' - Popcru